Бородавкин, Алексей Николаевич

Алексей Николаевич Бородавкин () – россий дипломат. Онза болгаш бүрүн эргелиг элчин (2004).

 Намдары 
1973 чылда ССРЭ-ниң Даштыкы херектер яамызының Москваның делегей харылзааларының күрүне институдун дооскан. Англи биле кыдат дылдарны билир.
1973—1975 чылдарда — ССРЭ-ниң Чепсектиг күштеринге шериг албан-хүлээлгезин эрттирген. 
Дипломатия албанынга 1975 чылдан эгелеп ажылдай берген. Төп аппаратка-даа, даштыкыга-даа аңгы-аңгы дипломаттыг албан-дужаалдарны ээлеп турган (Тайланд, Словакия, Австрия).
1993—1997 чылдарда — Россия Федерациязының Тайланд Хааныг күрүнезинде Элчин чериниң чөвүлекчизи, чөвүлекчи-төлээлекчизи, а оон аңгыда Азия, Оожум океанга дээш экономиктиг болгаш социал комиссияның чанында Россия Федерациязының Доктаамал Төлээлекчизиниң оралакчызы. 
1998—1999 чылдарда — Россия Федерациязының Даштыкы херектер яамызының Хамаарышпас Күрүнелер Дем каттыжылгазында чурттарның бирги департаментизиниң директорунуң оралакчызы. 
1999—2002 чылдарда —  Россия Федерациязының Даштыкы херектер яамызының Хамаарышпас Күрүнелер Дем каттыжылгазында чурттарның дөрткү департаментизиниң директору.
2002 чылдың 8 айның 14-тен 2004 чылдың 4 айның 9-ка чедир — Россия Федерациязының Словак Республикада Онза болгаш Бүрүн эргелиг Элчини.
2004 чылдың 4 айның 9-тан 2008 чылдың 3 айның 26-га чедир — Австрияның Вена хоорайда Европаның айыыл чок чоруу болгаш кады ажылдажылгазының организациязының чанында Россия Федерациязының Доктаамал төлээлекчизи.
2008 чылдың 3 айның 26-дан 2011 чылдың 12 айның 5-ке чедир — Россия Федерациязының Даштыкы херектер яамызының сайыдының оралакчызы. 
2011 чылдың 12 айның 5-тен 2018 чылдың 1 айның 31-ге чедир — Женевада Каттышкан Нациялар Организациязының салбыры дээш, оон-даа өске делегей организацияларының болгаш Женевада Чепсеглениишкинни дүжүрер талазы-биле конференцияның чанында Россия Федерациязының Доктаамал төлээлекчизи.
2018 чылдың 2 айның 7-ден эгелеп — Россия Федерациязының Казахстан Республиказында Онза болгаш Бүрүн эргелиг Элчини.

 Өг-бүлези 
Өглүг. Үш улуг оолдуг, уйнуктары үш оол, бир кыс бар.

 Шаңналдары 
 Россия Федерациязының Президентизиниң өөрүп четтириишкини (1999 чылдың 12 айның 27-де) — Хамаарышпас Күрүнелерниң Дем каттыжылгазының удуртукчу органнарының хуралдарын белеткеп эрттиргенинге идепкейлиг киришкени дээш
 Найырал ордени (2002 чылдың 9 айның 21-де) — хөй чылдар иштинде үре-түңнелдиг ажылдааны болгаш Россия Федерациязының даштыкы политиказының курузун боттандырарынга идепкейлиг киришкени дээш
 Хүндүлел ордени (2008 чылдың 6 айның 3-те) — Россия Федерациязының даштыкы политиказының курузун боттандырарынга киирген улуг үлүү дээш
 IV чаданың «Ада-чурттуң мурнунга ачы-хавыяазы дээш» ордени (2015 чылдың 5 айның 25-те) — Россия Федерациязының даштыкы политиказының курузун боттандырарынга киирген улуг үлүү болгаш хөй чылдар иштинде кызымаа-биле ажылдааны  дээш

 Дипломаттыг ат-дужаалы 
2-ги чергениң Онза болгаш Бүрүн эргелиг Төлээлекчизи (1996 чылдың 9 айның 18-те)
1-ги чергениң Онза болгаш Бүрүн эргелиг Төлээлекчизи (2002 чылдың 1 айның 15-те)
Онза болгаш Бүрүн эргелиг Элчин (2004 чылдың 9 айның 28-те)

 Демдеглелдер 

 Айтыглар 
 c-society.ru деп сайтыда намдары
 Россияның ДХЯ сайтызында намдары
 Президент А.Бородавкинни даштыкы херектер яамызының сайыдының оралакчызы кылдыр томуйлаан
 Улуг библиографтыг энциклопедия
 Алексей Бородавкин: «Кижиниң эргезин чүгле кады ажылдажылганың ачызы-биле үре-түңнелдиг бурунгаарладып болур» — «Наша газета»-га (Швейцария) интервью
 Алексей Бородавкин: «Украинада үскүлежиишкинниң көдүрлүп, бадып чылып чоруур чадазы соксаар деп идегеп тур мен» — «Наша газета»-га (Швейцария) интервью.

Категория:МГИМО доозукчулары